Document ID: /roh_data/filtered/fineweb-2-filterrobots_roh.jsonl.gz/64328

Nozzas civilas
Entginas localitads porschan ina culissa ideala per nozzas civilas, aperos, sentupadas da classa, sedutas ed autras occurenzas. Nus selegrein da Vossa damonda!
Stanza da seduta, igl entir di CHF 250.-, miez di CHF 150.-.sala da dertgira e curtin sin damonda.
Informaziun
Telefon 081 943 25 83
ni <email-pii>
Dora Candinas, Esther Tomaschett, Justina Simeon
Guida tras il museum
Informaziun ed annunzia:
Telefon 081 943 25 83
ni <email-pii>
Dora Candinas, Esther
Tomaschett, Justina Simeon
Cuosts CHF 75.- plus entrada CHF 8.- per persuna.
Valischa d'art Matias Spescha
Per scolas, famiglias cun affons e intressai stat la valischa didactica a disposiziun duront ch’il museum ei aviarts. Ella cuntegn igl alfabet poetic, fuormas tipicas ord ils maletgs digl artist sco era ulteriur material da seprofundar egl art da Matias Spescha.
Il diever dalla valischa duront il temps d’avertura dil museum ei gratuits. Duas broschuras san vegnir cumpradas el shop dil museum per mintgamai CHF 5.-.
Senda d'art cun 60 exponats
La Senda d’art a Trun ei vegnida aviarta igl onn 2007 ed ei ina amplificaziun dalla collecziun d’art el museum. Sin ina lunghezia da 1.5 km expona in tschuppel exposituras ed expositurs dalla regiun mo era da pliras parts dalla Svizra figuras, sculpturas e plasticas La senda d’art spel Rein cumpeglia ver 60 exponats. In flyer actual stat a disposiziun el museum.
» Download Flyer Senda d'art (pdf)
OGNA – la sculptura transibla da Matias Spescha
Igl enconuschent artist Matias Spescha relai cun OGNA in'ovra unica ed attractiva cun gronda radiaziun. Las preits egl intern dalla sculptura ein ornai cun maletgs digl artist che cuvieran grondas parts dalla surfatscha, gest sco quei ch'el haveva previu en siu model. En paucs loghens da quei spazi ein plasticas digl artist plazzadas.
Tenor siu giavisch eis ella accessibla alla publicitad da tut il temps e duront igl entir onn ora.
Infos sut www.ogna.ch